Държавен вестник, бр. 3, 2016 г., стр. 7

БРОЙ  3	
Д Ъ Р Ж А В Е Н  В Е С Т Н И К 	
СТР.  7  
(4) Министърът на културата да извърши 
съответните промени по бюджета на Минис-
терството на културата за 2016 г. и да уведоми 
министъра на финансите.
(5) Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2016 г.
Чл. 29. (1) Одобрява допълнителни транс-
фери в размер до 6528,6 хил. лв. по бюджетите 
на общините за възнаграждения и осигури-
телни вноски на кметските наместници в 
общинската администрация, разпределени 
съгласно приложение № 7.
(2) Средствата по ал. 1 да се осигурят за 
сметка на предвидените разходи по централ-
ния бюджет за 2016 г.
(3) Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2016 г.
Чл. 30. (1) Министърът на образованието 
и науката въз основа на данните от Инфор-
мационната система на Министерството на 
образованието и науката „АдминМ“ в срок 
до 1 април 2016 г. предлага на министъра на 
финансите да извърши промени по и между 
бюджетите на министерствата, финансиращи 
училища и детски градини, и по бюджетните 
взаимоотношения на общините с централния 
бюджет за 2016 г. във връзка с настъпили 
промени в броя на учениците и на децата за 
учебната 2015 – 2016 г., въз основа на които 
се разпределят средствата по стандарти и 
целевите средства за образование.
(2) Когато разчетният брой на децата и 
учениците, предвиден със Закона за държав-
ния бюджет на Република България за 2016 г., 
е по-висок от броя на децата и учениците 
по Информационна система „АдминМ“ към 
1 януари 2016 г., до извършването на проме-
ните по ал. 1 първостепенният разпоредител 
с бюджет заделя като резерв разликата от 
средствата, формирана по съответния стандарт 
или целева добавка.
(3) Когато разчетният брой на децата и 
учениците, предвиден със Закона за държавния 
бюджет на Република България за 2016 г., е 
по-нисък от действителния брой на децата и 
учениците по Информационна система „Ад-
минМ“ към 1 януари 2016 г., първостепенният 
разпоредител с бюджет разпределя средствата 
по формулата за съответната дейност, като 
недостигът се разпределя пропорционално на 
средствата по формулата до извършване на 
промяна по реда на ал. 1.
(4) Недостигът на средства в резултат от 
прилагането на ал. 1 се осигурява за сметка 
на бюджета на Министерството на образо-
ванието и науката по реда на чл. 110, ал. 3 
и 4 и чл. 111, ал. 1 от Закона за публичните 
финанси.
(5) Освободените средства в резултат от 
прилагането на ал. 1 се предоставят по бю-
джета на Министерството на образованието 
и науката и могат да се използват за финан-
сиране на недостига на други средства в сис-
темата на образованието по реда на чл. 110, 
ал. 3 и 4, чл. 111, ал. 1 и чл. 112 от Закона за 
публичните финанси.
Чл. 31. (1) Министърът на здравеопазва-
нето чрез регионалните здравни инспекции 
определя, наблюдава и координира проме-
ните в натуралните показатели за броя на 
децата в детските ясли, на децата в детските 
кухни и на здравните медиатори по общини 
в делегираните от държавата дейности по 
здравеопазване, финансирани по стандарти.
(2) Министерството на здравеопазването 
в срок до 12 февруари 2016 г. публикува на 
интернет страницата си информация за раз-
пределението по общини на броя на децата в 
детските ясли, на децата в детските кухни и 
на здравните медиатори към 1 януари 2016 г.
(3) Министърът на здравеопазването въз 
основа на данните от информацията по ал. 2 
предлага на министъра на финансите в срок 
до 10 април 2016 г. да извърши компенсирани 
промени по бюджетните взаимоотношения на 
общините с централния бюджет за 2016 г. във 
връзка с настъпили промени в броя на децата 
в детските ясли, на децата в детските кухни и 
на здравните медиатори, въз основа на които 
се разпределят средствата по стандарти.
(4) Въз основа на данните от Информаци-
онната система на Министерството на обра-
зованието и науката „АдминМ“, представени 
от министъра на образованието и науката, и 
на предложението от министъра на здравео-
пазването по ал. 3 министърът на финансите 
извършва промени по бюджетните взаимоот-
ношения на общините с централния бюджет 
за 2016 г. във връзка с настъпили промени 
в броя на учениците и на децата в детските 
градини, наблюдавани в здравните кабинети, 
и на децата в яслените групи на обединените 
детски заведения за учебната 2015 – 2016 г., 
които се финансират по стандарти.
(5) Общините представят на регионалните 
здравни инспекции информация в края на 
всяко тримесечие за броя на децата в дет-
ските ясли, на децата в детските кухни и на 
здравните медиатори.
Чл. 32. (1) Остатъчните салда от конверти-
руемите валутни наличности към 31 декември 
2015 г. в задграничните представителства на 
Република България могат да се ползват за 
сметка на утвърденото бюджетно взаимоот-
ношение с централния бюджет на бюджета 
на Министерството на външните работи за 
2016 г., а в Центъра на промишлеността на 
Република България в Москва, Руската феде-
рация – за сметка на утвърденото бюджетно 
взаимоотношение с централния бюджет на 
бюджета на Министерството на икономиката 
за 2016 г.